
                                                              REFERAT
Privind participarea Consiliului Local în calitate de coorganizator la manifestarea „Exprima-te!” („Xpress Yourself”), organizata de Asociatia Studentilor Europeni AEGEE-Timisoara

Asociatia Studentilor Europeni AEGEE-Timisoara a depus solicitarea nr. SC2006- 000648/ 13.01.06 privind participarea Consiliului Local în calitate de coorganizator la manifestarea „Exprima-te!” („Xpress Yourself”), care va avea loc in perioada 5-31 august 2006.
„Exprima-te!” („Xpress Yourself”) isi propune dezvoltarea abilitatilor de comunicare printr-o combinatie inovatoare ale mijloacelor de educatie non-formala (workshop-uri, jocuri interactive, simulari) si ale teatrului contemporan. De asemenea se cauta integrarea creatoare a abilitatilor de comunicare in procesul pedagogic si oferirea unui ghid practic on-line ce va prezenta teoretic si practic tehnicile inovatoare. In contextul aderarii Romaniei la U.E. se intentioneaza imbunatatirea aptitudinilor de comunicare ale participantilor in centrul universitar Timisoara.
           Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

3.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

